**Rámcová dohoda   
na poskytovanie autorizovaného pozáručného servisu** **hardvérových a  softvérových komponentov na zabezpečenie prevádzky IKT infraštruktúry**

uzavretá podľa § 269 ods. 2 Obchodného zákonníka a § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Čl. 1 - Zmluvné strany**

**1. Objednávateľ**

Obchodné meno: **Všeobecná zdravotná poisťovňa, a. s.**

so sídlom: Panónska cesta 2, 851 04 Bratislava – mestská časť Petržalka

Konajúci: Ing. Richard Strapko, predseda predstavenstva

MUDr. Beata Havelková, MPH podpredsedníčka predstavenstva

Zapísaná: v Obchodnom registri Okresného súdu Bratislava I, odd.: Sa, vl. č. 3602/B

IČO: 35 937 874

DIČ: 2022027040

IČ DPH: SK2022027040

bankové spojenie: Štátna pokladnica

číslo účtu: SK47 8180 0000 0070 0018 2424

Osoba oprávnená konať vo veciach RD: Mgr. Ing. Martin Vojtko, vedúci odboru IT, e-mail: [martin.vojtko@vszp.sk](mailto:martin.vojtko@vszp.sk)

*(ďalej aj „objednávateľ“ alebo „VšZP“)*

**2. Poskytovateľ**

Obchodné meno: **Atos IT Solutions and Services s.r.o.**

so sídlom: Pribinova 19/7828, 811 09 Bratislava

Konajúci: Ing. Róbert Gálik , MBA, konateľ

Zapísaná: v Obchodnom registri Okresného súdu Bratislava I, odd.: Sro, vl. č. 66638/B

IČO: 45 650 276

DIČ: 2023110661

IČ DPH: SK2023110661

bankové spojenie: UniCredit Bank Czech Republic and Slovakia, a.s., pobočka zahraničnej banky

číslo účtu: SK27 1111 0000 0010 9789 5000

Osoba oprávnená konať vo veciach RD: Ing. Jozef Pindiak, Account Manager, e – mail: [jozef.pindiak@atos.net](mailto:jozef.pindiak@atos.net)

*(ďalej len „poskytovateľ")*

*(objednávateľ a dodávateľ spolu ďalej aj ako „zmluvné strany“)*

Zmluvné strany uzavierajú túto Rámcovú dohodu na poskytovanie autorizovaného pozáručného servisu hardvérových a systémových softvérových komponentov na zabezpečenie prevádzky IKT infraštruktúry objednávateľa *(ďalej len „rámcová dohoda“ alebo „RD“)* ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov *(ďalej len zákon o verejnom obstarávaní).*

**Čl. 2 - Účel a predmet RD**

1. Účelom uzatvorenia tejto RD je zabezpečenie bezpečnej, spoľahlivej a bezporuchovej prevádzky IS objednávateľa, ako aj vysokej dostupnosti komponentov infraštruktúry objednávateľa špecifikovaných v Prílohe č. 1 RD.

2. Predmetom RD je záväzok poskytovateľa vykonávať autorizovaný pozáručný servis hardvérových a softvérových komponentov infraštruktúry objednávateľa, uvedených v Prílohe č. 1 a Prílohe č. 3 RD, podľapodmienok tejto RD, a to v rozsahu:

**2.1. poskytovanie pozáručného autorizovaného servisu** hardvérových a softvérových komponentov, zariadení výpočtovej, kancelárskej a telekomunikačnej techniky prevádzkovaných v rámci infraštruktúry objednávateľa formou poskytovania požadovaných servisných služieb a súvisiacich dodávok spotrebného materiálu a náhradných dielov, vrátane likvidácie odpadu a dopravy.

**2.2.** **poskytovanie súvisiacich špecifických služieb** formou a spôsobom bližšie popísanými v ďalších ustanoveniach RD, a to najmä:

a) úvodný audit a aktualizáciu dokumentácie komponentov IKT infraštruktúry VšZP a realizovať periodický audit IKT infraštruktúry a udržiavať existujúcu dokumentáciu fyzických komponentov a ich vzájomných prepojení v aktuálnom stave,

b) podpora hardvérovej integrácie rozširujúcich HW komponentov dodávaných mimo rámca tejto RD od fázy návrhu až po inštaláciu a uvedenie do prevádzky,

c) prístup do elektronických a internetových informačných zdrojov a služieb týkajúcich sa hardvéru, ako sú aktualizácie firmvéru a proaktívne upozorňovacie služby výrobcov zariadení ak tieto služby výrobca zariadení poskytuje,

d) systémová podpora pri riešení komplexných problémov prevádzky IKT infraštruktúry,

e) špeciálne poradensko-odborné služby uvedené v tejto RD,

f) hardvérová integrácia komponentov ~~I~~KT infraštruktúry, za účelom zabezpečenia vysokej dostupnosti, ako aj koordinácia plnení dodávok tretích strán zabezpečujúcich záručný autorizovaný servis hardvérových komponentov IKT infraštruktúry, uvedených v Prílohe č. 1 tejto RD v období od účinnosti RD do začatia poskytovania pozáručného servisu.

a. záväzok objednávateľa riadne vykonaný predmet RD prevziať a zaplatiť poskytovateľovi cenu podľa Čl. 5 RD.

3. Plnenie predmetu RD podľa bodu 2. tohto článku RD bude poskytované **vždy na základe príslušnej objednávky** vystavenej objednávateľom na základe tejto RD **podľa potrieb a možností objednávateľa**.

**Čl. 3 - Miesto, termíny a spôsob plnenia predmetu RD**

1. Miestom plnenia sú pracoviská objednávateľa (napr. *riaditeľstvo, datacentrá, pobočky, expozitúry a pod.),* uvedené v Prílohe č. 8 k RD. Konkrétne miesto plnenia bude vždy uvedené v servisnom hlásení.

2. Objednávateľ si vyhradzuje právo v prípade potreby určiť aj ďalšie miesta plnenia v rámci SR, ktoré nie sú uvedené v Prílohe č. 8 k RD na poskytovanie služieb podľa tejto RD.

3**.** Predmet RD bude realizovaný formou:

3.1. **paušálneho servisu** (*ďalej aj „paušál“ alebo „paušálny servis“*) **–** ktorý zahŕňa servisnú prehliadku a opravu hardvérových komponentov IS VšZP (vrátane uvedenie nefunkčného zariadenia do prevádzky), ktorých zoznam tvorí Prílohu č. 1, do stanoveného časového limitu od nahlásenia poruchy objednávateľom alebo poskytnutie náhradného zariadenia porovnateľnej kvality po dobu opravy, ak sa obidve strany nedohodnú inak. V tejto forme servisu paušálny poplatok zahŕňa garanciu odstránenia poruchy zariadenia v stanovenom čase, náhradné diely, náhradné súčasti, dopravné náklady, servisné práce v dobe pokrytia servisu, okrem spotrebného materiálu (batérie, páskové médiá, ...).

Paušálny servis zahŕňa služby poskytovateľa súvisiace s plnením predmetu RD v zmysle Čl. 2 bodu 2.2. písm. a) b) c) a f) tohto článku RD, a tiež dodávku nových verzií systémového softvéru pre vybrané HW komponenty špecifikovaného v Prílohe č. 1, a po ukončení poskytovania služieb aj aktivity vypracovania odovzdávacej správy a oboznámenia nastupujúceho poskytovateľa so stavom IKT infraštruktúry.

3.2. **servisu nad rámec paušálu -** čozahŕňa opravu a do prevádzky uvedenie nefunkčného hardvérového komponentu IKT infraštruktúry VšZP, ktorého rozsah druhov, typov a značiek je uvedený v Prílohe č. 3, vrátane všetkých novších typov zariadení zakúpených po podpise tejto RD. Servis nad rámec paušálu je poskytovaný na základe požiadavky objednávateľa a pozostáva zo servisnej prehliadky zariadení zameranej na ich základnú diagnostiku, implementovanie odporúčaných opráv, obnovu konfigurácie zariadení a iné práce podľa požiadaviek objednávateľa. Za túto formu servisu nebude účtovaný paušálny poplatok, ale všetky náklady na opravu budú fakturované zvlášť.

3.3. **špeciálnych poradensko-odborný služieb** poskytovaných nad rámec paušálu.

**4. Komunikácia a komunikačné pravidlá pri nahlasovaní porúch:**

4.1. V rámci **paušálneho servisu** nahlasuje objednávateľ poruchy prostredníctvom svojich oprávnených zamestnancov, ktorých zoznam objednávateľ doručí pri podpise tejto RD poskytovateľovi na Kontaktný bod technický pre paušálny servis uvedený v Prílohe č. 7 tejto RD. Prípadné zmeny oprávnených zamestnancov, miest a kontaktov sú povinné zmluvné strany bezodkladne písomne oznámiť druhej zmluvnej strane, bez potreby vyhotovenia dodatku k tejto RD.

4.2. Objednávateľ nahlasuje pre servis v rámci paušálu poruchy alebo požiadavky na opravu zariadení podľa doby pokrytia servisu uvedenej v Prílohe č. 1. Ak v priebehu riešenia nahláseného problému je potrebné vyžiadať zásah organizácie zabezpečujúcej záručný servis, Poskytovateľ je oprávnený vykonať nahlásenie v súlade s dohodou o pracovných postupoch, ktorej účel je upresnený v bode 4.9. tohto článku RD (*Working Level Agreement ďalej len „WLA“).*

4.3. V rámci **servisu nad rámec paušálu** objednávateľ nahlasuje poruchy alebo požiadavky na opravu zariadení v pracovných dňoch od 8,00 h do 17,00 h na Kontaktný bod technický pre servis nad rámec paušálu uvedený v Prílohe č. 7 tejto RD.

4.4.Predbežnú kalkuláciu opravy zariadenia v rámci servisu nad rámec paušálu a požadovaných špeciálnych poradensko-odborných služieb odsúhlasuje príslušný vedúci odboru objednávateľa, zodpovedný za prevádzku hardvérového komponentu, prípadne jeho nadriadený.

4.5. V prípade, ak je predpoklad nedodržania požadovaných časov riešenia poruchy z akéhokoľvek dôvodu na strane poskytovateľa alebo objednávateľa alebo prekážka brániaca v riadnom postupe riešenia poruchy, môže ktorákoľvek strana eskalovať situáciu na Eskalačný kontaktný bod uvedený v Prílohe č. 7 tejto RD.

4.6. Servisným pokrytím *(servisné pokrytie špecifikuje dobu počas ktorej sú služby k dispozícii)* „24/7“ sa rozumie riešenie problémov 24 hodín počas dní Pondelok – Nedeľa, vrátane štátom uznaných sviatkov.

4.7. Servisným pokrytím „9/5“ sa rozumie riešenie problémov v čase od 8:00 do 17:00 hod počas dní Pondelok – Piatok, okrem štátom uznaných sviatkov. Do doby riešenia problému sa započítava iba čas servisného pokrytia.

4.8. Na vyžiadanie objednávateľa je poskytovateľ povinný poskytnúť objednávateľovi počas výkonu servisu priebežnú informáciu o stave a priebehu riešenia.

4.9. Poskytovateľ sa zaväzuje, **že do 30 dní od nadobudnutia účinnosti RD predloží návrh WLA** s detailným popisom komunikácie, podmienkach využívania vzdialeného prístupu, uplatňovaní bezpečnostných politík, vzájomne poskytovaných informáciách o stave a nastavení infraštruktúry,  ako aj ďalších pravidlách spolupráce pri výkone predmetu RD. Takáto dohoda nebude rozširovať rozsah záväzkov vyplývajúcich z tejto RD, ale bude slúžiť výlučne na spresnenie vzájomnej komunikácie pri zabezpečení plnenia tejto RD. Objednávateľ predložený návrh WLA bezodkladne písomne odsúhlasí alebo spripomienkuje a po jeho odsúhlasení /zapracovaní pripomienok zo strany objednávateľa bude WLA tvoriť Prílohu č. 12 tejto RD.

**5. Realizácia servisných služieb tvoriacich predmet RD:**

**5.1. Servis hardvérových komponentov infraštruktúry VšZP realizovaný formou paušálneho servisu:**

5.1.1. Poskytovateľ poskytne vlastnými kapacitami alebo v spolupráci so subdodávateľom reaktívnu technickú podporu, diagnostiku a odstraňovanie porúch na serveroch, špeciálnych zariadeniach, páskových, diskových, pamäťových zálohovacích a archivovacích zariadeniach, automatizovaných knižniciach a robotoch, komunikačných serveroch v rozsahu druhov, typov a značiek uvedených v Prílohe č. 1, ktoré sú prevádzkované v IKT infraštruktúre objednávateľa. Poskytovateľ sa zaväzuje zabezpečiť dobu pokrytia paušálneho servisu pre jednotlivé komponenty ako je to uvedené v Prílohe č. 1.

5.1.2. V prípade súbežných porúch viacerých zariadení kritickej infraštruktúry uvedených v Prílohe č. 1, poskytovateľ zabezpečí odstránenie poruchy takým spôsobom, aby bolo v riadnom pracovnom stave aspoň jedno zariadenie z dvojice redundantných zariadení, ako je to uvedené v Prílohe č. 1, pričom doba súbehu nesmie prekročiť požadovanú garantovanú dobu pre odstránenie poruchy jednotlivého zariadenia.

5.1.3. V rámci vykonávania pozáručného paušálneho servisu poskytovateľ zabezpečí pravidelné proaktívne servisné činnosti pre zariadenia špecifikované v Prílohe č. 1 v požadovanej periodicite automaticky, bez uplatnenia požiadavky objednávateľom, a to v nasledovnom rozsahu:

* 1x polročne pravidelnú servisnú prehliadku zariadení uvedených v tejto RD zameranú na ich základnú diagnostiku, implementovanie odporúčaných opráv mikrokódov, aktuálnych verzií operačných a riadiacich systémov za účelom odhalenia potenciálnych zdrojov porúch a vykonania potrebných servisných zásahov, čím sa zníži riziko poruchy zariadenia. Výstupom servisnej prehliadky je správa o stave infraštruktúry s uvedením rizík a navrhovaných opatrení na ich zmiernenie alebo elimináciu.
* 1x ročne spravidla do 31.januára príslušného kalendárneho roka realizovať periodický audit stavu dokumentácie kritickej IKT infraštruktúry a nastavení produktov. Uviesť existujúcu dokumentáciu fyzických komponentov a ich vzájomných prepojení do aktuálneho stavu.
* 1x za kalendárny štvrťrok zorganizuje stretnutie s objednávateľom, ktorého obsahom bude zhodnotenie poskytovaných servisných služieb za predchádzajúce obdobie a plán prác na ďalší štvrťrok.
* automatické zasielanie hlásení a ich vyhodnocovanie pre komponenty, ako je to špecificky uvedené v Prílohe č. 1, pokiaľ to umožnia bezpečnostné nastavenia objednávateľa.
* úvodný audit a aktualizácia dokumentácie komponentov IKT infraštruktúry IS VšZP.

5.1.4. Súčasťou plnení poskytovaných formou paušálneho servisu je poskytnutie podpory hardvérovej integrácie podľa Čl. 2 bodu 2.2. písm. b) RD, špecializované odborné služby a konzultácie predovšetkým k optimalizácii prevádzky, možnostiam upgrade, odporúčaných opravách, aktualizáciách softvérových súčastí a zmenách nastavení hardvéru spolu v rozsahu **12 človekodní ročne.** Uvedené služby sú poskytované na základe požiadavky s podrobnou špecifikáciou plnenia zaslanou na Kontaktný bod technický pre paušálny servis. Poskytovateľ vystaví o poskytnutých službách sumárny výkaz za každý štvrťrok od nadobudnutia účinnosti tejto RD.

5.1.5.Poskytovateľ zabezpečí odozvu na poruchu nahlásenú oprávnenou osobou objednávateľa, odstránenie poruchy na zariadeniach, výmenu chybných komponentov vrátane ucelených častí zariadenia tak, aby zariadenie uviedol do riadneho pracovného stavu. Doba odozvy znamená, že poskytovateľ zaháji práce na odstránení poruchy do 1 hodiny od nahlásenia a registrácie problému. Pri technických problémoch, ktoré si vyžadujú prítomnosť autorizovaného technika na mieste, autorizovaný technik príde na miesto inštalácie do 4 hodín od nahlásenia a registrácie problému. Ak diagnostika poruchy preukázala potrebu zabezpečenia náhradného dielu, technik príde na miesto inštalácie bezodkladne po jeho zabezpečení.

5.1.6. Poskytovateľ pre potreby opráv jednotlivých zariadení použije len komponenty, ktoré sú na tento účel odporúčané, resp. certifikované výrobcom predmetného zariadenia. Ak je výroba spotrebného materiálu a náhradných dielov pre konkrétny typ zariadenia ukončená a nie je dostupný originálny komponent na opravu, resp. výmenu, môže poskytovateľ použiť aj neoriginálne náhradné diely a spotrebný materiál dostupné na trhu a kompatibilné s takýmto zariadením.

5.1.7.Na základe nahlásenia poruchy objednávateľom poskytovateľ zabezpečí: Diagnostiku zariadení, odstránenie poruchy a uvedenie zariadenia do plnohodnotného prevádzkového stavu najneskôr do doby uvedenej v Prílohe č. 1 od nahlásenia poruchy objednávateľom**.** V záujme rýchleho odstránenia poruchy môže poskytovateľ použiť náhradné zariadenie pri zachovaní minimálne rovnakých technických a výkonnostných parametrov, akú poskytovalo pôvodné zariadenie.

5.1.8. Objednávateľ nahlasuje poruchy alebo požiadavky na opravu zariadení podľa doby pokrytia uvedenej v Prílohe č. 1 na Kontaktný bod technický pre paušálny servis uvedený v Prílohe č. 7 tejto RD, pričom súčasťou hlásenia o poruche a požiadavky na opravu bude minimálne: miesto požadovaného plnenia, predbežný rozsah poruchy, resp. opravy telefónne číslo a meno kontaktnej osoby objednávateľa, ktorý bude poskytovateľovi k dispozícii v mieste plnenia služby, typ poruchy, model a typ zariadenia, výrobné číslo (S/N), dátum a čas nahlásenia poruchy.

5.1.9.Poskytovateľ potvrdí (elektronicky na e-mail nahlasovateľa) prijatie hlásenia o incidente, poruche alebo požiadavky na opravu najneskôr do 10 minút od nahlásenia.

5.1.10. Ak pôjde o vadu, ktorá by mohla spôsobiť, alebo spôsobila vznik havarijného stavu, poskytovateľ sa zaväzuje nastúpiť na odstránenie vád bezodkladne od ich nahlásenia objednávateľom.

5.1.11. Poskytovateľ poskytuje počas výkonu servisu priebežne informácie o stave a priebehu riešenia objednávateľovi. Poskytovateľ po ukončení servisného zásahu uvedie v protokole údaje rozhodujúce pre priebeh zásahu (predmet zásahu a spôsob riešenia, čas nahlásenia poruchy, čas nástupu na opravu, čas zdržania nezavineného poskytovateľom, čas ukončenia zásahu). Protokol o zásahu sa vyhotovuje v dvoch rovnopisoch a podpisujú ho oprávnení zamestnanci obidvoch zmluvných strán. V protokole bude uvedená záručná doba na vykonanú prácu. Po ukončení servisného zásahu poskytovateľ preukáže funkčnosť opraveného zariadenia zamestnancovi objednávateľa a ten potvrdí zamestnancovi poskytovateľa celkový protokolárny zápis o servisnom zásahu.

5.1.12.Dobou opravy sa rozumie čas, ktorý plynie od zaregistrovania problému u poskytovateľa (príde mail obratom s nejakým číslom) do uvedenia nefunkčného zariadenia do riadneho pracovného stavu. Riadny pracovný stav je schopnosť použiť zariadenie bez obmedzení, preukázaná testom popísanom v dokumentácii zariadenia. Po prejdení testov je zariadenie považované, že je v riadnom pracovnom stave. Ak sa počas konfigurácie zariadenia preukáže, že porucha pretrváva, tak zariadenie sa považuje za neopravené. Do doby odstránenia poruchy sa započítava čistý čas servisného pokrytia podľa bodov 4.6. a 4.7 tohto článku RD. Garancia doby opravy sa nevzťahuje na:

1. obnovu operačného systému a ostatného softwaru a dát ,
2. opravu komponentov mimo daného zariadenia (napr. pripojené periférie, externé diskové polia atď.),
3. výpadok nespôsobený primárne hardvérovou poruchou daného zariadenia,
4. problém spôsobený nevykonaním doporučení poskytovateľa zo strany objednávateľa, uvedených v poslednej správe o stave infraštruktúry podľa bodu 5.1.3 tohto článku RD a akceptovaných objednávateľom ako významné riziko,
5. riešenie problémov bez poskytnutia nevyhnutných informácií poskytovateľa o nastaveniach produktov zo strany objednávateľa o významných zmenách nastavení, ktoré nastali od posledného periodického auditu podľa bodu 5.1.3 tohto článku RD.

5.1.13. Dobou súbežnej poruchy sa rozumie čas, ktorý plynie od momentu nahlásenia stavu súbehu porúch poskytovateľovi do uvedenia aspoň jedného nefunkčného zariadenia z dvojice redundantných zariadení do riadneho pracovného stavu, ako je to uvedené v Prílohe č. 1.

**5.2. Servis hardvérových komponentov infraštruktúry VšZP, realizovaný formou servisu nad rámec paušálu**

5.2.1. Poskytovateľ poskytne vlastnými kapacitami alebo v spolupráci so subdodávateľom technickú podporu, diagnostiku a odstraňovanie porúch na serveroch, PC staniciach, monitoroch, notebookoch, tlačiarňach, zariadeniach pripojených k PC staniciam, samostatných perifériách (napr. čítačky čipových kariet, skenery a pod.), UPS, ktoré sú prevádzkované v IKT infraštruktúre objednávateľa, ktorého rozsah druhov, typov a značiek je uvedený v Prílohe č. 3, vrátane všetkých novších typov zariadení zakúpených po podpise tejto RD. Súčasťou tohto servisu sú aj dodávky náhradných dielov.

5.2.2. V rámci servisu nad paušál poskytovateľ zabezpečí odstránenie porúch na zariadeniach, výmenu chybných komponentov (ucelených častí) zariadenia tak, aby zariadenie uviedol do opätovnej plnohodnotnej prevádzky.

5.2.3. Poskytovateľ pre potreby opráv jednotlivých zariadení použije len komponenty, ktoré sú na tento účel odporučené, resp. certifikované výrobcom predmetného zariadenia. Pokiaľ je výroba spotrebného materiálu a náhradných dielov pre konkrétny typ zariadenia ukončená a nie je dostupný originálny komponent na opravu, resp. výmenu, môže poskytovateľ použiť aj neoriginálne náhradné diely a spotrebný materiál dostupný na trhu kompatibilný s takýmto zariadením.

5.2.4. Na základe nahlásenia poruchy objednávateľom alebo na základe jeho požiadavky na opravu zariadenia, poskytovateľ zabezpečí:

1. Do 48 hodín od nahlásenia požiadavky objednávateľa diagnostiku zariadenia. Ak je možné opravu vykonať na mieste v maximálnej výške do 300 eur, je určený zamestnanec objednávateľa oprávnený odsúhlasiť opravu.
2. Do 72 hodín od diagnostiky zariadenia predbežnú kalkuláciu na opravu zariadenia. Predbežnú kalkuláciu zašle poskytovateľ oprávnenému zamestnancovi objednávateľa. Objednávateľ sa na základe predbežnej kalkulácie rozhodne, či sa dané zariadenie bude opravovať, alebo bude v súlade s písm. c) tohto bodu navrhnuté na vyradenie. V prípade, že objednávateľ požaduje opravu zariadenia, poskytovateľ pokračuje v oprave. V prípade, že poskytovateľ počas opravy zariadenia zistí, že výsledná cena opravy zariadenia bude oproti predbežnej kalkulácii o viac ako  20% vyššia, postupuje podľa prvej a druhej vety tohto ustanovenia.
3. Vykonať opravu vadného zariadenia najneskôr do 30 pracovných dní od odsúhlasenia kalkulácie. V prípade, že poskytovateľ nie je schopný vykonať opravu, resp. uviesť zariadenie do plnohodnotného prevádzkového stavu na mieste poruchy, zabezpečí odvoz zariadenia do servisného strediska poskytovateľa. V odôvodnených prípadoch (potreba neštandardných, špecifických náhradných dielov) je možné, po vzájomnej dohode poverených zamestnancov objednávateľa a poskytovateľa, predĺžiť dobu opravy maximálne na 60 pracovných dní, pričom počas trvania doby opravy poskytovateľ poskytne po 30 dňoch od odsúhlasenia opravy náhradné zariadenie pri zachovaní minimálne takej funkčnosti, akú poskytovalo pôvodné zariadenie. V prípade, že zariadenie je následkom poruchy „neopraviteľné“, resp., objednávateľ zhodnotí, že oprava je nerentabilná, zamestnanci objednávateľa a poskytovateľa spoločne navrhnú hardvérový komponent na vyradenie. V tomto prípade sa objednávateľ zaväzuje uhradiť poskytovateľovi náklady spojené s diagnostikou daného zariadenia.

5.2.5. Objednávateľ nahlasuje poruchy alebo požiadavky na opravu zariadení v pracovných dňoch od 7.00 h. do 17.00 h. na Kontaktný bod technický pre servis nad rámec paušálu uvedený v Prílohe č. 7 tejto RD, pričom súčasťou hlásení o poruche a požiadaviek na opravu bude minimálne: miesto požadovaného plnenia, predbežný rozsah poruchy, resp. opravy telefónne číslo a meno kontaktnej osoby objednávateľa, ktorý bude poskytovateľovi k dispozícii v mieste plnenia služby, typ poruchy, model a typ zariadenia, výrobné číslo (S/N), dátum a čas nahlásenia poruchy. Poskytovateľ potvrdí (elektronicky na mail nahlasovateľa) prijatie hlásenia o incidente, poruche alebo požiadavky na opravu najneskôr do 1 hodiny od nahlásenia.

5.2.6.Po ukončení servisného zásahu poskytovateľ preukáže funkčnosť opraveného zariadenia zamestnancovi objednávateľa a uvedie v protokole údaje rozhodujúce pre priebeh zásahu (predmet zásahu a spôsob riešenia, čas nahlásenia poruchy, čas nástupu na opravu, čas zdržania nezavineného poskytovateľom, čas ukončenia zásahu). Protokol o zásahu vo forme súpisu prác sa vyhotovuje v dvoch rovnopisoch a podpisujú ho zamestnanci obidvoch zmluvných strán. V protokole bude uvedená záručná doba na vykonanú prácu. Potvrdený protokol bude prílohou faktúry predkladanej poskytovateľom.

5.2.7. Do doby odstránenia poruchy sa započítava čas pracovných dní (pokiaľ sa zmluvné strany nedohodnú inak, čas dní pracovného voľna, resp. pokoja sa nezapočítava, pričom doba odstránenia poruchy začína opäť plynúť nepretržite v najbližší pracovný deň.

5.2.8. Objednávateľ je oprávnený požiadať o dodanie náhradného dielu a spotrebného materiálu bez ďalších dodatočných služieb (doprava, servisné práce) za účelom opravy zariadení vlastnými kapacitami. V tomto prípade sa objednávateľ zaväzuje uhradiť poskytovateľovi prípadné náklady spojené s diagnostikou zariadenia (vystaví riadny výkaz/súpis prác),

**5.3. Špeciálne poradensko-odborné služby poskytované na vyžiadanie nad rámec paušálu**

5.3.1. Na základe požiadavky objednávateľa uvedenej v príslušnej objednávke poskytovateľ poskytne v rámci svojich technických možností špeciálne služby poskytované na vyžiadanie nad rámec paušálu, a to najmä v oblastiach:

1. Obnovy konfigurácie a nastavenia zariadení po poruche.
2. Obnovy dát z poškodených, resp. vadných dátových štruktúr pevných diskov a zálohovacích médií (pásky, magnetooptické médiá a pod.), v rámci dostupných technických možností.
3. Technicko-poradenských služieb u objednávateľa, t.j. analýza stavu, a vypracovanie návrhu, resp. štúdie na optimalizáciu prevádzky hardvérových a softvérových komponentov infraštruktúry VšZP. Súčasťou týchto služieb je aj posudzovanie návrhov predložených objednávateľom.
4. Podporné služby integrácie nových zariadení, technická podpora pri migráciách, testoch, zálohovaní a pod.
5. Dodanie a implementácia potrebných softvérových zmien a upgradov už v prevádzke sa nachádzajúceho základného softvérového vybavenia (BIOS, firmvér, operačný systém a pod.) pre zabezpečenie spoľahlivej a bezporuchovej prevádzky hardvérových komponentov.
6. Vypracovania technických posudkov a odborných stanovísk k hardvérovým a softvérovým komponentom z pohľadu ich ďalšieho využitia v podmienkach objednávateľa.

5.3.2 Požiadavka na poskytnutie špeciálnej služby bude potvrdená vedúcim odboru IT objednávateľa, alebo jeho nadriadenými a doručená na „Kontaktný bod pre špeciálne poradensko-odborné služby“.

5.3.3.Požiadavka na poskytnutie špeciálnej služby musí obsahovať najmä:

* popis požadovanej služby,
* miesto požadovaného plnenia,
* meno zamestnanca objednávateľa, ktorý bude poskytovateľovi k dispozícii v mieste plnenia služby.

5.3.4 Poskytovateľ písomne, najneskôr do 48 hodín od doručenia požiadavky, potvrdí schopnosť realizovať požadovanú službu a  oznámi meno a kontakt na osobu zodpovednú za poskytnutie služby.

5.3.5 Poskytovateľ vypracuje a predloží analýzu riešenia špeciálnej služby, ktorá bude obsahovať návrh riešenia, časovú a cenovú kalkuláciu. Predbežnú kalkuláciu zašle poskytovateľ zamestnancovi objednávateľa. Objednávateľ sa na základe predbežnej kalkulácie rozhodne, či bude špeciálnu službu požadovať. V prípade, že objednávateľ požaduje špeciálnu službu, vystaví záväznú objednávku a doručí ju poskytovateľovi. Následne zamestnanci objednávateľa a poskytovateľa dohodnú termín a spôsob plnenia požadovanej služby.

5.3.6. Potvrdením o poskytnutí požadovanej služby bude písomný protokol podpísaný zástupcami oboch zmluvných strán, vyhotovený v dvoch exemplároch. Na protokole musí byť uvedená v odôvodnených prípadoch aj záručná doba na poskytnutú službu. Potvrdený protokol bude prílohou faktúry predkladanej poskytovateľom.

6. Poskytovateľ vyhlasuje, že má k dispozícii minimálne 5 certifikovaných servisných technikov, ktorými pokryje servis pre všetky typy zariadení uvedených v Prílohe č. 1 na vykonávanie pozáručného servisu, ktorých čestné vyhlásenia tvoria Prílohu č. 11 k tejto RD (pozn. jedná sa o technikov, ktorými uchádzač vo verejnej súťaži preukázal splnenie podmienky účasti podľa § 28 34 ods. 1 písm. c) zákona /č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)). V prípade zmeny certifikovaného servisného technika počas platnosti RD, musí byť táto zmena písomne odsúhlasená objednávateľom

**Čl. 4 - Súčinnosť objednávateľa  a poskytovateľa**

1. Objednávateľ zabezpečí poskytovateľovi pri vykonávaní služieb súvisiacich s predmetom tejto RD bezprekážkový a bezpečný prístup k servisovanému zariadeniu a nerušené pracovné podmienky tak, aby na strane poskytovateľa nevznikli prestoje.

2. Ďalšia nevyhnutná súčinnosť objednávateľa a poskytovateľa môže byť dohodnutá v dohode o pracovných postupoch v zmysle bodu 4.1.10 tejto RD.

3. Objednávateľ poskytne poskytovateľovi na požiadanie informácie o nastavení servisovaných komponentov.

4. Objednávateľ zabezpečí, že pri poskytovaní služieb v priestoroch objednávateľa bude prítomný zástupca objednávateľa. Pre účely tejto RD objednávateľ určí minimálne tri oprávnené osoby na zaistenie kontaktu s poskytovateľom. Zoznam určených oprávnených osôb je uvedený v Prílohe č. 7.

5. Poskytovateľ začne vykonávať servisnú činnosť a odstraňovanie chýb až po súhlase Prílohou č. 7 určeného pracovníka objednávateľa zodpovedného za príslušnú časť IKT infraštruktúry. V prípade požiadavky zodpovedného pracovníka objednávateľa na prítomnosť osoby zastupujúcej objednávateľa, poskytovateľ počká s výkonom činnosti na zariadení.

6. Do doby odstránenia poruchy sa nezapočítava doba čakania na zamestnanca objednávateľa, ani doba čakania na zamestnanca tretej strany zabezpečujúcej autorizovaný záručný servis. Obdobne sa do doby odstránenia poruchy nezapočítava nedostupnosť alebo nesúčinnosť objednávateľa pri akceptácii odstránenia poruchy.

7. Porucha spôsobená preukázateľne neoprávneným zásahom zamestnanca objednávateľa sa nepovažuje za poruchu v rámci paušálneho servisu.

8. Poskytovateľ bude účinne a okamžite spolupracovať pri odstraňovaní chýb hraničiacich s havarijným stavom, ktorým sa myslí najmä ohrozenie základných činností objednávateľa. V prípade, ak takýto stav nespôsobil poskytovateľ, má nárok na náhradu nákladov, ktoré mu vznikli pri odstraňovaní porúch na hardvérových komponentoch IS VšZP, okrem nákladov na odstraňovanie porúch, ktoré sú kryté paušálnym servisom v zmysle tejto RD.

**Čl. 5 Cena a platobné podmienky**

1. Cena predmetu RD je stanovená dohodou zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa tento zákon vykonáva a výsledkom procesu verejného obstarávania.

2. Maximálna celková cena predmetu RD, resp. všetky dodané služby na základe tejto rámcovej dohody je:

Cena bez DPH: **1 384 110 eur**

Suma DPH: **276 822 eur**

Celková cena s DPH: **1 660 932 eur** (slovom: jedenmilión šesťstošestdesiattisíc deväťstotridsaťdva eur)

Pod celkovou cenou za dodané služby sa rozumie sumár všetkých faktúr, ktoré budú vystavené poskytovateľom za poskytnutie služieb podľa Čl. 2. tejto RD, počas platnosti tejto RD. Objednávateľ nie je povinný vyčerpať celý finančný objem uvedený v tomto bode.

3. DPH sa bude účtovať podľa všeobecne záväzných právnych predpisov platných v čase zdaniteľného plnenia. Na zmenu sadzby výšky DPH sa nevyžaduje úprava formou dodatku k RD.

4. Cenu predmetu RD tvorí:

4.1. Pri **paušálnom servise** - paušálny poplatok pre jednotlivé zariadenia zaradené do servisu podľa **Prílohy č. 2**. Paušálny poplatok tvorí súčet cien za poskytovanie servisu hardvérových komponentov IS VšZP. V cene paušálneho poplatku sú zahrnuté všetky náklady spojené s garanciou odstránenia poruchy zariadenia v stanovenom čase, náhradné diely, všetky dopravné náklady, servisné práce v dobe pokrytia servisu. Pri vyradení zariadení z paušálneho servisu, dôjde k zníženiu hodnotového základu pre výpočet ceny paušálneho poplatku na základe písomnej výzvy príslušnej zmluvnej strany dodatkom k tejto RD.

4.2. Pri **servise nad paušál** tvorí cenu súčet cien počtu odpracovaných hodín násobených cenou práce, dopravných nákladov (podľa Prílohy č. 4 tejto RD) a použitých náhradných dielov a spotrebného materiálu.

4.3. Pri **špeciálnych poradensko-odborných službách** poskytovaných na vyžiadanie nad rámec paušálu, tvorí cenu súčet cien počtu odpracovaných hodín násobených cenou práce špecialistu, prípadne ďalšie náklady súvisiace s poskytnutím špeciálnej služby (doprava a pod.) podľa Prílohy č. 4 tejto RD.

**5. Požiadavky na úpravu ceny paušálneho servisu v dôsledku zmeny rozsahu služieb je objednávateľ oprávnený ohlásiť najneskôr do 30 kalendárnych dní pred „výročným dátumom“ tejto RD. Pod „výročným dátumom“ sa pre účely tejto RD rozumie dátum 30.06. príslušného kalendárneho roku.**

6. Cena za dodávku spotrebného materiálu a náhradných dielov pri servise nad paušál bude stanovená dohodou na základe predbežnej cenovej kalkulácie poskytovateľa, (*Príloha č. 5),* platnej v čase realizácie. Jednotkové ceny spotrebného materiálu a náhradných dielov budú stanovené podľa aktuálneho cenníka výrobcu spotrebného materiálu a náhradných dielov, platného v čase vystavenia predbežnej cenovej kalkulácie na opravu zariadenia. Jednotkové ceny spotrebného materiálu a náhradných dielov budú stanovené vrátane všetkých nákladov poskytovateľa (najmä dodávka, doprava, vykládka a pod.).

7. Ceny neupravené touto RD, ktoré priamo súvisia s plnením predmetu RD, a ktorých potrebu nebolo možné predvídať v čase jej uzatvorenia, budú stanovené dohodou zmluvných strán na základe cien platných na relevantnom trhu v danom období. Pri tvorbe cien je poskytovateľ povinný zohľadniť primeranosť ich stanovenia na základe jemu vzniknutých nákladov a primeranosť zisku.

8. Zmluvné strany sa dohodli, že poskytovateľ je povinný znížiť fakturovanú cenu o hodnotu zmluvnej pokuty dohodnutej v RD, uplatnenej objednávateľom voči poskytovateľovi. Poskytovateľ je v takom prípade povinný vystaviť faktúru, zníženú o uplatnenú zmluvnú pokutu. Ak poskytovateľ nevystaví faktúru, ktorá je znížená o uplatnenú zmluvnú pokuty, objednávateľ je oprávnený postupovať podľa bodu 12. tohto článku.

9. Úhrada za **paušálny servis** bude realizovaná formou bezhotovostného platobného styku bez poskytnutia zálohovej platby. Poskytovateľ je oprávnený vystavovať faktúry štvrťročne, vždy do 5. dňa v mesiaci po uplynutí predchádzajúceho kalendárneho štvrťroka, a to podľa rekapitulácie štvrťročných platieb uvedených v Prílohe č. 2. Splatnosť faktúr je 30 dní odo dňa ich doručenia do podateľne objednávateľa.

10. Faktúry za **servis zariadení realizovaný formou servisu nad rámec paušálu a za špeciálne poradensko-odborné služby,** poskytované na vyžiadanie v súlade s príslušnou objednávkou, bude poskytovateľ vystavovať štvrťročne, vždy do 5. dňa po uplynutí predchádzajúceho kalendárne štvrťroka. Prílohou každej faktúry budú všetky príslušné objednávky obsahujúce najmä hlásenia objednávateľa o poruche alebo požiadavky objednávateľa na opravu zariadenia, poskytnutia špeciálnej služby, protokoly o servisnom zásahu potvrdzujúce vykonanie požadovanej služby poskytovateľom. Poskytovateľ pri štvrťročnej fakturácii použije vzory tlačív uvedené v Prílohe č. 5 a Prílohe č. 6.

11. Poskytovateľom vystavená faktúra, ako daňový doklad, musí byť vyhotovená podľa zákona NR SR č. 222/2004 Z. z. o dani z pridanej hodnoty v znení neskorších predpisov.

12. V prípade, ak faktúra nebude obsahovať všetky náležitosti daňového dokladu, určené všeobecne záväzným právnym predpisom alebo RD, bude objednávateľ oprávnený ju vrátiť poskytovateľovi, s uvedením chýbajúcich, resp. nesprávnych údajov, do dátumu splatnosti s tým, že prestane plynúť lehota splatnosti faktúry. Poskytovateľ je povinný faktúru podľa charakteru nedostatku opraviť alebo vystaviť novú. Na opravenej alebo novej faktúre vyznačí nový dátum splatnosti faktúry.

13. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle §69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom.

**Čl. 6 - Záručné podmienky a zodpovednosť za vady**

1. Poskytovateľ poskytne objednávateľovi na realizované služby paušálneho servisu, servisu nad rámec paušálu a špeciálnych služieb poskytovaných na vyžiadanie nad rámec paušálu záručnú **dobu tri mesiace od protokolárneho odovzdania a prevzatia predmetu plnenia.** Počas tejto doby bezplatne odstráni všetky vady plnenia. Servisné služby sa považujú za zrealizované dňom podpisu protokolu objednávateľom. Pre nahlasovanie porúch v súvislosti s týmto bodom platia ustanovenia Čl. 3 bod 4. RD.

2. Poskytovateľ poskytne objednávateľovi na dodaný spotrebný materiál a náhradné diely záručnú dobu minimálne 6 mesiacov od protokolárneho odovzdania a prevzatia predmetu plnenia.

3. Poskytovateľ sa zaväzuje, že spotrebný materiál a náhradné diely v čase odovzdávania a počas lehoty spotreby materiálu, resp. lehoty životnosti náhradných dielov budú mať vlastnosti stanovené technickými parametrami.

4. Pri zodpovednosti za vady sa zmluvné strany budú riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

**Čl. 7 - Zmluvné pokuty a náhrada škody**

1. Pri nedodržaní lehôt opravy zariadenia poskytovateľom pri servise v rámci paušálu uvedených v prílohe č. 1. tejto RD si objednávateľ môže uplatniť nárok na **zmluvnú pokutu v sume 100,- eur (slovom sto eur)** za každú, aj začatú hodinu omeškania pri každom jednotlivom prípade, čím nie je dotknutý nárok objednávateľa na uplatnenie si prípadnej náhrady škody. Zmluvné strany sa dohodli, že objednávateľ si neuplatní nárok na zmluvnú pokutu podľa predchádzajúcej vety v prípade, ak poskytovateľ na čas opravy zariadenia vypožičia objednávateľovi adekvátne náhradné zariadenie.

2. Pri nedodržaní lehoty pre odstránenie súbežnej poruchy si môže objednávateľ uplatniť nárok na zmluvnú pokutu vo výške 1 000,- eur (slovom tisíc eur) za každú, aj začatú hodinu omeškania pri každom jednotlivom prípade.

3. Pri nedodržaní doby opravy poskytovateľom pri servise nad rámec paušálu, si objednávateľ môže uplatniť nárok na zmluvnú pokutu v sume 100,- eur (slovom sto eur) za každý aj začatý deň omeškania, maximálne do výšky ceny objednanej opravy ak sa zmluvné strany nedohodnú inak. Zmluvné strany sa dohodli, že objednávateľ si neuplatní nárok na zmluvnú pokutu podľa predchádzajúcej vety v prípade, ak poskytovateľ na čas opravy zariadenia vypožičia objednávateľovi náhradné zariadenie.

4. Pri porušení zmluvnej povinnosti uvedenej v Čl. 12 bod 2. RD je poskytovateľ povinný zaplatiť zmluvnú pokutu v sume 20% z maximálnej celkovej ceny RD uvedenej v Čl. 5 bod 2. RD.

5. Pri nedodržaní termínu splatnosti faktúry objednávateľom, si Poskytovateľ môže uplatniť nárok na úrok z omeškania vo výške podľa Obchodného zákonníka z fakturovanej sumy, za každý, aj začatý deň omeškania platby, ak sa zmluvné strany nedohodnú inak.

6. Zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd. Poskytovateľ zodpovedá iba za priamu škodu, ktorá vznikla v dôsledku jeho nedbanlivosti alebo neodborného postupu. Ak je to možné a účelné, môže takto spôsobenú priamu škodu na zariadení odstrániť uvedením zariadenia do pôvodného stavu na vlastné náklady. Poskytovateľ nezodpovedá za prípadné poškodenie alebo stratu dát uložených na pamäťových médiách. Povinnosť zálohovať dáta je na strane objednávateľa.

7. Zmluvné strany sa zaväzujú upozorniť druhú zmluvnú stranu bez zbytočného odkladu na vzniknuté okolnosti vylučujúce zodpovednosť brániace riadnemu plneniu tejto RD. Zmluvné strany sa zaväzujú k vyvinutiu maximálneho úsilia k odvráteniu a prekonaniu okolností vylučujúcich zodpovednosť.

8. Objednávateľ má právo na náhradu škody, ktorá mu preukázateľne vznikla nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa i trovy konania, ktoré mu vzniknú v konaní podľa § 69b zákona č. 222/2004 Z. z., s príslušným daňovým úradom.

**Čl. 8 Ukončenie rámcovej dohody**

1. Zmluvné strany môžu RD kedykoľvek ukončiť písomnou dohodou, alebo ju môže ktorákoľvek zo zmluvných strán vypovedať, aj bez uvedenia dôvodu, **v trojmesačnej výpovednej lehote**. Výpovedná lehota začína plynúť prvým dňom nasledujúceho mesiaca po doručení písomnej výpovede druhej zmluvnej strane.

2. Vypovedaním RD nevznikajú objednávateľovi žiadne dodatočné záväzky voči poskytovateľovi. Práva a povinnosti z tejto RD, ktoré sa vzťahujú na objednané služby, hardvérové a softvérové komponenty a už zrealizované služby a dodané hardvérové a softvérové komponenty, vypovedaním tejto RD nie sú dotknuté, pokiaľ sa zmluvné strany nedohodnú inak.

3. Servis zariadení môže vykonávať len spoločnosť, ktorá je na túto činnosť autorizovaná výrobcom, pričom poskytovateľ musí mať túto autorizáciu počas celej doby platnosti RD. V prípade, že poskytovateľ príde o autorizáciu na vykonávanie servisu predmetných zariadení počas platnosti RD, objednávateľ je oprávnený od tejto RD odstúpiť.

4. Pri podstatnom porušení povinností vyplývajúcich z RD môže oprávnená zmluvná strana písomne odstúpiť od RD a požadovať od povinnej strany náhradu škody, ktorá jej vinou vznikne v súlade so všeobecne záväznými právnymi predpismi. zmluvné strany sa dohodli, že za podstatné porušenie zmluvných povinností podľa tejto RD budú považovať najmä nedodržanie termínov, kvality a rozsahu plnenia predmetu RD, opakované omeškanie (viac ako 2 krát) s odstránením prípadných vád predmetu RD, opakované (viac ako 2 krát) omeškanie zmluvnej strany s úhradou faktúry po dátume splatnosti. Odstúpenie musí byť uskutočnené písomnou formou a bude účinné dňom jeho doručenia druhej zmluvnej strane. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.

5. Zmluvné strany sa dohodli, že v prípade odstúpenia od RD sú si zmluvné strany povinné plniť záväzky, ku ktorým sa do odstúpenia od RD zaviazali, avšak nebudú si povinné vrátiť už nadobudnuté plnenia.

6. Objednávateľ je oprávnený od RD odstúpiť aj v prípade:

a) ak poskytovateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb,

b) dňom právoplatného rozhodnutia registrujúceho orgánu o výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov,

c) dňom právoplatného rozhodnutia registrujúceho orgánu o pokute podľa § 13 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov,

d) ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona č. 315/2016 Z. z. o registri partnerov verejného sektora a o zmene a doplnení niektorých zákonov),

e) ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora,

f) ak sa poskytovateľ stane dlžníkom poistného na zdravotné poistenie voči objednávateľovi.

7. Pod vyššou mocou sa rozumejú okolnosti, ktoré nastanú po uzavretí RD ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude brániť v plnení povinností podľa zmluvy poskytovateľovi alebo objednávateľovi, bude povinná strana zbavená zodpovednosti za čiastočné alebo úplné nesplnenie záväzkov podľa RD zmluvnými stranami primerane o dobu, po ktorú pôsobili tieto okolnosti.

8. Skončením RD zanikajú všetky práva a povinnosti zmluvných strán vyplývajúce z RD s výnimkou ustanovení, ktoré sa týkajú nároku na náhradu škody vzniknutej porušením tejto RD, nároku na zaplatenie zmluvnej pokuty podľa ustanovení tejto RD a ďalej ustanovení tejto RD, ktoré vzhľadom na svoju povahu majú trvať aj po ukončení RD, napr. dôvernosť informácií a mlčanlivosť.

9. Poskytovateľ je po ukončení RD povinný vykonať nasledovné činnosti pre zabezpečenie kontinuity prevádzky IKT infraštruktúry objednávateľa:

1. Odovzdať objednávateľovi všetku prevádzkovú a konfiguračnú dokumentáciu.
2. Odovzdať objednávateľovi všetky prístupové kódy k servisovaným zariadeniam.
3. Spracovať protokol o stave infraštruktúry s upozornením na riziká a špecifiká.
4. Zabezpečiť obhliadku dátových centier za účasti objednávateľa a nastupujúceho poskytovateľa.
5. Odovzdať objednávateľovi zariadenia nachádzajúce sa v servisnom stredisku poskytovateľa.

10. Objednávateľ je oprávnený zadržať úhradu faktúry za poslednú zmluvnú platbu vo výške zostatkovej hodnoty zariadení v majetku objednávateľa, ktoré sa ku dňu ukončenia RD nachádzajú v servisnom stredisku poskytovateľa.

**Čl. 9 - Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením RD, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

2. Každá zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením RD.

3. Každá zmluvná strana sa zaväzuje bezodkladne informovať druhú zmluvnú stranu, pokiaľ si bude vedomá alebo bude mať konkrétne podozrenie na korupciu pri dojednávaní, uzatváraní alebo pri plnení RD.

4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením RD je poskytnutý zmluvnej strane alebo zástupcovi zmluvnej strany v rozpore s týmto článkom RD, môže zmluvná strana dohody od RD odstúpiť.

**Čl. 10 - Doručovanie**

3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.

4. Na doručovanie písomností týkajúcich sa vzniku, zmeny alebo zániku RD a/alebo akéhokoľvek porušenia RD sa nepoužije e-mail.

**Čl. 11 - Dôverné informácie a mlčanlivosť**

1. Zmluvné strany sa dohodli, že všetky informácie, s ktorými sa poskytovateľ, jeho zamestnanci alebo poverené osoby dostanú pri výkone činností podľa tejto RD do kontaktu, sa považujú v zmysle § 271 Obchodného zákonníka v platnom znení za dôverné (*ďalej len „dôverné informácie“).*

2. Poskytovateľ sa zaväzuje:

1. zaobchádzať s dôvernými informáciami ako prísne dôvernými a podniknúť všetky opatrenia, aby sa zachoval ich štatút ako dôverné,
2. nepoužívať informácie ani ich žiadnym spôsobom nezaznamenávať,
3. nezverejňovať informácie, nerozmnožovať ich a nerozširovať,
4. pristupovať k informáciám tak, aby v žiadnom prípade neboli zverejnené, ani poskytnuté žiadnej tretej strane a ani aby neboli použité na akýkoľvek účel,
5. zaviazať povinnosťami podľa tejto RD v rovnakom rozsahu svojich zamestnancov a poverené osoby.

3. Poskytovateľ sa zaväzuje zachovať mlčanlivosť o dôverných informáciách akejkoľvek povahy.

4. Pri plnení predmetu RD nebudú spracúvané osobné údaje. V prípade náhodného kontaktu s osobnými údajmi fyzických osôb, je poskytovateľ povinný postupovať v zmysle príslušných právnych predpisov, najmä Nariadenia Európskeho parlamentu a Rady č. 2016/679 (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov.

5. Po dobu trvania tejto RD, a aj po jej ukončení, sa poskytovateľ zaväzuje uchovať v tajnosti všetky dôverné informácie objednávateľa a postupovať tak, aby bola zachovaná povinnosť mlčanlivosti o chránených údajoch, o ktorých získal vedomosť podľa osobitných zákonov a iných právnych predpisov.

6. Poskytovateľ nie je oprávnený akýmkoľvek spôsobom použiť akékoľvek informácie, o ktorých sa pri výkone činností podľa tejto RD dozvie.

7. V prípade ak poskytovateľ, jeho zamestnanci alebo oprávnené osoby porušia povinnosť mlčanlivosti a ochrany informácii podľa tejto RD, považuje sa to za porušenie mlčanlivosti poskytovateľa a poskytovateľ je povinný zaplatiť objednávateľovi zmluvnú pokutu vo výške 5 000 eur (slovom päť tisíc eur) za každé jednotlivé porušenie. Zaplatením zmluvnej pokuty nie je dotknutý nárok objednávateľa na náhradu škody.

8. Povinnosti poskytovateľa vyplývajúce z tohto článku RD budú trvať bez časového obmedzenia.

**Čl. 12 - Záverečné ustanovenia**

1. Poskytovateľ je oprávnený plniť predmet tejto RD aj prostredníctvom subdodávateľov, ktorí musia spĺňať podmienky pre plnenie predmetu RD, týkajúce sa osobného postavenia, technickej a odbornej spôsobilosti a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

2. V prípade plnenia predmetu RD prostredníctvom subdodávateľov zodpovedá poskytovateľ objednávateľovi tak, ako keby plnil predmet RD sám. Objednávateľ je oprávnený od tejto RD odstúpiť, ak zistí, že poskytovateľ zabezpečuje plnenie predmetu tejto RD prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznamsubdodávateľov tvorí prílohu č. 9 k zmluve. V prípade, že niektorý zo subdodávateľov nie je v okamihu podpísania RD známy a vstúpi do procesu v priebehu plnenia predmetu RD, resp. sa zmení niektorý zo subdodávateľov počas realizácie RD, musí byť tento subdodávateľ odsúhlasený zmluvnými stranami formou dodatku k zmluve.

3. Poskytovateľ nie je oprávnený postúpiť akékoľvek práva a pohľadávky vyplývajúce zo RD na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

4. RD sa uzatvára na dobu určitú, a to na dobu 36 mesiacov odo dňa nadobudnutia jej účinnosti. RD nadobúda platnosť dňom jej podpísania oprávnenými zástupcami oboch zmluvných strán a účinnosť nasledujúci deň po jej zverejnení v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.

5. Pokiaľ táto RD neustanovuje inak, jednotlivé ustanovenia RD môžu byť menené, doplňované alebo zrušené iba po vzájomnej dohode zmluvných strán, a to formou písomných dodatkov, ktoré budú podpísané zmluvnými stranami a budú tvoriť neoddeliteľnú súčasť RD.

6. V prípade nesúladu ustanovení RD s jej prílohami, budú prednostne platiť ustanovenia RD.

7. Písomnosti a komunikácia medzi zmluvnými stranami týkajúca sa tejto RD bude prebiehať v slovenskom jazyku, vrátane vystavovania účtovných dokladov a ich príloh.

8. Právne vzťahy, výslovne neupravené touto zmluvou, sa budú riadiť príslušnými ustanoveniami Obchodného zákonníka, zákona o verejnom obstarávaní a všeobecne záväznými právnymi predpismi, platnými v Slovenskej republike.

9. Zmluvné strany sa zaväzujú, že všetky spory, vyplývajúce z tejto RD, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe RD sa budú riadiť právnym poriadkom Slovenskej republiky. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu.

10. Neoddeliteľnou súčasťou RD sú tieto prílohy:

Príloha č. 1 Zoznam hardvérových komponentov IS VšZP, pre paušálny servis s požadovanými službami,

Príloha č. 2 Cenová tabuľka pre paušálny servis hardvérových komponentov IS VšZP,

Príloha č. 3 Rozsah druhov, typov a značiek hardvérových komponentov IS VšZP, pre servis nad rámec paušálu,

Príloha č. 4 Cenová tabuľka pre servis nad rámec paušálu a špeciálne poradensko-odborné služby,

Príloha č. 5 Vzor návrhu predbežnej cenovej kalkulácie,

Príloha č.6 Vzor celkovej cenovej kalkulácie za fakturované obdobie,

Príloha č. 7 Kontaktné miesta, oprávnené osoby a adresy pre komunikáciu,

Príloha č. 8 Miesta poskytovania servisu,

Príloha č. 9 Zoznam subdodávateľov,

Príloha č. 10 Zoznam servisných stredísk Poskytovateľa,

Príloha č. 11 Čestné vyhlásenia certifikovaných servisných technikov.

Príloha č. 12 WLA

11. RD je vyhotovená v štyroch rovnopisoch, z ktorých každý má platnosť originálu. Každá zmluvná strana obdrží dva rovnopisy tejto RD.

12. Zmluvné strany vyhlasujú, že si túto RD pred jej podpísaním prečítali, jej obsahu porozumeli a na znak súhlasu s jej obsahom ju podpísali.

Za objednávateľa: Za poskytovateľa:

V Bratislave, .................2020 V Bratislave, .................2020

...................................... ......................................

Ing. Richard Strapko Ing. Pavel Struhárik

predseda predstavenstva na základe plnej moci

Všeobecná zdravotná poisťovňa, a. s. Atos IT Solutions and Services s.r.o.

......................................

MUDr. Beata Havelková, MPH

podpredsedníčka predstavenstva

Všeobecná zdravotná poisťovňa, a. s.

|  |
| --- |
| **MFZ** |
| **MFZ Canon** |
| MultiF Canon iR 1024A |
| MultiF Canon iR 1024í |
| MultiF Canon iR1022 |
| MultiF Canon iR3170C |
| MultiF Canon i-SENSYS MF5940dn |
| MultiF Canon i-SENSYS MF8450 |
| MultiF Canon MF5730 |
| **MFZ HP** |
| MultiF HP LaserJet Pro 200 color MFP M276n |
| MultiF HP LaserJet Pro 400 Color M451dn |
| MultiF HP LaserJet Pro 400 Color M475dn |
| MultiF HP LaserJet Pro 400 MFP M425dn |
| MultiF HP LaserJet Pro M1212nf MFP |
| MultiF HP LaserJet Pro M1536dnf |
| MultiF HP LJ M3027x MFP |
| Multif HP LJ PRO CM1415fn |
| MultiF HP LJ-1522 |
| MultiF HP LJ-3052 |
| MultiF HP LJ-3055 |
| **Monitor** |
| **Monitor Dell** |
| 20“ LCD Dell 2009Wt |
| **Monitor HP** |
| 17" CRT COMPAQ S720 |
| 17" LCD HP 1740 |
| 19" LCD HP Compaq LA1951g |
| 19" LCD HP Compaq LA1956x |
| 19" LCD HP L1906 |
| 19" LCD HP L1910 |
| 19" LCD HP L1940T |
| 19" LCD HP L1950 |
| 19" LCD HP L1950g |
| 19" LCD HP L1951 |
| 19" LCD HP LP1965 |
| 20" LCD HP LP2065 |
| 21,5" LCD HP ZR22w |
| 22" LCD HP LP2275W |
| 22" LCD HP RZ2240w |
| 24" LCD HP LP2475w |
| **Monitor IBM** |
| 15" LCD IBM L150 |
| 15" LCD IBM T560 |
| 17" CRT IBM C170 |
| 17" LCD IBM L170 |
| 17" LCD IBM L171 |
| 17" LCD IBM L174 |
| 18" LCD IBM T860 |
| **Monitor Samsung** |
| 22" LCD Samsung S22 B350B |
| **Notebook** |
| **Notebook DELL** |
| Notebook DELL Vostro 3350 i7-2620M |
| **Notebook Fujitsu** |
| Notebook Fujitsu C11110 D |
| **Notebook HP** |
| Notebook HP 4520s |
| Notebook HP 4530s |
| Notebook HP 6730s |
| Notebook HP Compaq 6530b |
| Notebook HP Compaq 6710b |
| Notebook HP Compaq 6730b |
| Notebook HP nc8430 |
| Notebook HP nc8430 CD T7200 |
| Notebook HP 8510w |
| Notebook HP nx7300 Core2 |
| Notebook HP Probook 6470b |
| **Notebook Toshiba** |
| Notebook Toshiba Portege |
| Notebook Toshiba Portégé R830-10V |
| Notebook Toshiba Portege Z930-10Q |
| **Počítač** |
| **Počítač** |
| PC C3200 |
| PC D530 |
| PC DX2200 |
| PC DX2300A |
| PC DX2400 |
| PC dx7500 |
| PC WS XW4600 |
| **Počítač Fujitsu Siemens** |
| Fujitsu Siemens SCENIC P300 |
| **Počítač HP** |
| COMPAQ Evo D310 |
| Compaq EVO D3VM |
| HP Compaq 6200 Pro SmallFormFactor 3,3 GHz |
| HP Compaq 6710B |
| HP Compaq 6710B + KL509AV |
| HP Compaq 8000 Elite SFF |
| HP Compaq 8100 Elite SFF |
| HP Compaq 8200 Elite SFF |
| HP Compaq 8300 Elite SFF |
| HP Compaq 8510w |
| HP Compaq 8510w + DT9500EN |
| HP Compaq dx2000 MT |
| HP Compaq dx2200 MT |
| HP Compaq dx2300 MT |
| HP dc7700 SmallFormFactor P D945 (3.4/800/2x512) |
| HP dc7800 SmallFormFactor C2D E8400 (3.0/1333/2x1G) |
| HP dc7900 SmallFormFactor C2D E8400 (3.0/1333/2x1G) |
| HP XW6200X (XE3,60/F160/H1.0/XvF/s) |
| HP Z400 Workstation |
| **Počítač IBM** |
| IBM eServer xSeries 235 8671-M1X |
| IBM ThinkCentre MT-M 8171-CTO |
| IBM ThinkCentre MT-M 8171-YJQ |
| IBM ThinkCentre MT-M 8171-YQ5 |
| IBM ThinkCentre MT-M 8183-CTO |
| IBM ThinkCentre MT-M 8185-MGM |
| IBM ThinkCentre MT-M 8185-PGQ |
| IBM ThinkCentre MT-M 8215-CTO |
| IBM ThinkPad R40 2682-EG0 |
| IBM ThinkPad R40 2722-BDG |
| IBM ThinkPad T60 2007-77G |
| **Skener** |
| **Skener Canon** |
| Skener CanoScan 4200F |
| **Skener HP** |
| Skener HP ScanJet 7000 |
| Skener HP Scanjet Professional 1000 Mobile Scanner |
| **Tlačiareň** |
| **Tlačiareň Brother** |
| Tlačiareň Brother HL-2140 |
| Tlačiareň Brother P-touch 1950 VP |
| **Tlačiareň Canon** |
| Tlačiareň Canon Buble Jet i 80 |
| Tlačiareň Canon BJC-250 |
| Tlačiareň Canon BJC-4400 |
| Tlačiareň Canon LBP-800 |
| **Tlačiareň Digital** |
| Tlačiareň Digital LPS 17/600 |
| **Tlačiareň EPSON** |
| Tlačiareň EPSON DFX8000 |
| Tlačiareň Epson DFX-8500 |
| Tlačiareň Epson LX-100 |
| Tlačiareň Epson LX-300 |
| **Tlačiareň HP** |
| Tlačiareň HP 1100TN |
| Tlačiareň HP 2100TN |
| Tlačiareň HP Color LaserJet CM2320fxi MFP |
| Tlačiareň HP Color LJ CP2025dn |
| Tlačiareň HP Color LJ CP3525dn |
| Tlačiareň HP Color LJ-3505dn |
| Tlačiareň HP Color LJ-3800n |
| Tlačiareň HP Color LJ-4650 |
| Tlačiareň HP Color LJ-CM3530fs MFP A4 |
| Tlačiareň HP DJ-5740 |
| Tlačiareň HP DJ-710C |
| Tlačiareň HP LaserJet 1300 |
| Tlačiareň HP LaserJet P2015n |
| Tlačiareň HP Laserjet P2035 A4 |
| Tlačiareň HP LaserJet P2055d |
| Tlačiareň HP LaserJet Pro 200 Color M251n |
| Tlačiareň HP LaserJet Professional P1566 |
| Tlačiareň HP LJ 3005D |
| Tlačiareň HP LJ 400 M401 dn |
| Tlačiareň HP LJ Enterprise M602dn |
| Tlačiareň HP LJ P3015dn |
| Tlačiareň HP LJ-1022NW |
| Tlačiareň HP LJ-1100 |
| Tlačiareň HP LJ-1150 |
| Tlačiareň HP LJ-1300n |
| Tlačiareň HP LJ-1320 |
| Tlačiareň HP LJ-1320n |
| Tlačiareň HP LJ-1505 |
| Tlačiareň HP LJ-2300dn |
| Tlačiareň HP LJ-2727 |
| Tlačiareň HP LJ3005D |
| Tlačiareň HP LJ-4300dtn |
| Tlačiareň HP LJ-4350dn |
| Tlačiareň HP LJ-6L |
| Tlačiareň HP LJ-9000dn |
| Tlačiareň HP LJ-9000L MFP |
| Tlačiareň HP LJ-9050dn |
| Tlačiareň HP LJM1120 |
| Tlačiareň HP LJ-P1606dn |
| Tlačiareň HP LJ-P2055dn |
| Tlačiareň HP LJ-P3005dn |
| Tlačiareň HP LJ-P3005n |
| Tlačiareň HP LJ-P4015dn |
| Tlačiareň HP OfficeJet J6410 |
| Tlačiareň HP-LJ2600NA4 Color |
| Tlačiareň LaserJet 1320N A4 |
| Tlačiareň LaserJet M2727nf |
| **Tlačiareň IBM** |
| Tlačiareň IBM 1332L |
| Tlačiareň IBM 1412 |
| **Tlačiareň Minolta** |
| Tlačiareň Minolta Magicolor 2300 |
| Tlačiareň Minolta PagePro 1200 |
| Tlačiareň Minolta PP1250W |
| **Tlačiareň Zebra** |
| Tlačiareň Zebra P330i - termotransfer |
| Tlačiareň Zebra TLP3844-Z samolepiace etikety |
| **WEB kamera** |
| **WEB kamera** |
| USB Camera iLook 310 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Merná jednotka | Množstvo (1 rok) | Množstvo (3 roky) | v €  bez DPH | v €  s DPH | Celkom v €  bez DPH | Celkom v €  s DPH | Celkom v €  bez DPH  (3 roky) | Celkom v €  s DPH  (3 roky) |
| ***Cena za servis nad paušál*** |  |  |  |  |  |  |  |  |  |
| Cena za 1 hodinu práce pri servise nad paušál (servis na vyžiadanie) - servery entry level | človeko-hodina | - | 90 | 99 € | 118,80 € | 8 910,00 € | 10 692,00 € | 8 910,00 € | 10 692,00 € |
| Cena za 1 hodinu práce pri servise nad paušál (servis na vyžiadanie) - HDD diskového poľa EVA 6xxx | človeko-hodina | - | 30 | 99 € | 118,80 € | 2 970,00 € | 3 564,00 € | 2 970,00 € | 3 564,00 € |
| Cena za 1 hodinu práce pri servise nad paušál (servis na vyžiadanie) - tlačiarne, multifunkčné zariadenia, PC, notebooky, monitory, príslušenstvo a pod. | človeko-hodina | - | 600 | 69 € | 82,80 € | 41 400,00 € | 49 680,00 € | 41 400,00 € | 49 680,00 € |
| ***Cena za špeciálne poradensko-odborné služby*** |  |  |  |  |  |  |  |  |  |
| Cena za 1 hodinu práce pri špeciálnych poradensko-odborných službách (technicko-poradenské služby, podporné služby integrácie nových zariadení a pod.) | človeko-hodina | - | 900 | 117 € | 140,40 € | 105 300,00 € | 126 360,00 € | 105 300,00 € | 126 360,00 € |
|  |  |  |  |  |  |  |  |  |  |
|  | Merná jednotka | Množstvo (1 rok) | Množstvo (3 roky) | v €  bez DPH | v €  s DPH | Celkom v €  bez DPH | Celkom v €  s DPH | Celkom v €  bez DPH  (3 roky) | Celkom v €  s DPH  (3 roky) |
| Spotrebovaný materiál a náhradné diely- odhad objednávateľa | ks | - | - | - | - | 50 000,00 € | 60 000,00 € | 50 000,00 € | 60 000,00 € |
| Cena za dopravu za 1 km pri servise nad paušál (servis na vyžiadanie) - servery entry level ,PC, notebooky, monitory, príslušenstvo, tlačiarne, MFZ a pod. | km/rok | - | 1 200 | 0,55 € | 0,66 € | 660,00 € | 792,00 € | 660,00 € | 792,00 € |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1/ HW zariadenia - PC, Notebooky, príslušenstvo, servre, tlačiarne | | | | |  |  |  |  |  |
| 2/ Špeciálne služby - technicko-poradenské a špeciálne služby na vyžiadanie | | | | | |  |  |  |  |
| podporné služby integrácie nových zariadení na vyžiadanie | | | | | |  |  |  |  |
|  |  |  |  |  |  |  |  |  |  |
| **Evidenčné číslo servisného zásahu/OBJ** | **Pobočka/ústredie VšZP, miesto** | **Práca** | | | **Doprava** | | | **Celkom práca+doprava** | |
| **Cena práce v € bez DPH** | **odpracované hodiny** | **celkom v € bez DPH** | **Sadzba za 1/km** | **Počet km** | **celkom v € bez DPH** | **v €  bez DPH** | **v €  s DPH** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **Navrhovaný náhradný diel** | **Počet ks ND** | **Jednotková cena ND v € bez DPH** | **Cena ND celkom v € bez DPH** | **Navrhovaný spotrebný materiál** | **Počet ks SM** | **Jednotková cena SM v € bez DPH** | **Cena ND celkom v € bez DPH** | **Celkom ND v € s DPH** | **Celkom SM  v € s DPH** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Pozn. : ND - náhradný diel | |  |  |  |  |  |  |  |  |
| SM - spotrebný materiál | | |  |  |  |  |  |  |  |
|  |  |  |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Evidenčné číslo servisného zásahu/OBJ** | **Pobočka/ústredie VšZP miesto** | **Cena práce  v € bez DPH** | **Cena ND a SM v € bez DPH** | **Cena celkom  v € bez DPH** | **Cena celkom v € s DPH** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  | **Cena spolu** |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Poznámka: |  |  |  |  |  |
| Celková cena za servisný zásah sa vyjadrí ako súčet celkovej ceny servisnej práce | | | | | |
| a ceny použitého náhradného dielu (ND) alebo spotrebného materiálu (SM). | | | | | |
|  |  |  |  |  |  |
| Celková cena za špeciálne poradensko-odborné služby sa vyjadrí ako súčet cien | | | | | |
| za predmetné služby. | |  |  |  |  |
|  |  |  |  |  |  |
| Dátum: |  | Meno: |  | Podpis: |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Vypracoval (zástupca poskytovateľa): | | |  |  |  |
|  |  |  |  |  |  |
| Schválil (zástupca objednávateľa): | |  |  |  |  |

**Poskytovateľ:**

|  |  |
| --- | --- |
| *Spôsob spojenia* | *Kontakt* |
| Kontaktný bod komerčný | e-mail: |
| Portál: |
| Telefón: |
| Kontaktný bod technický pre paušálny servis | e-mail: |
| Portál: |
| Telefón: |
| Kontaktný bod technický pre servis nad rámec paušálu | e-mail: |
| Portál: |
| Telefón: |
| Kontaktný bod technický pre špeciálne poradensko-odborné služby | e-mail: |
| Portál: |
| Telefón: |
| Eskalačný kontaktný bod | Meno: |
| Funkcia: |
| e-mail: |
| Telefón: |
| Poštová adresa: |
| Certifikovaný servisný technik1  pre typy zariadení ........... | Meno: |
| e-mail: |
| Telefón: |
| Certifikovaný servisný technik2  pre typy zariadení ........... | Meno: |
| e-mail: |
| Telefón: |
| Certifikovaný servisný technik3  pre typy zariadení ........... | Meno: |
| e-mail: |
| Telefón: |
| Certifikovaný servisný technik4  pre typy zariadení ........... | Meno: |
| e-mail: |
| Telefón: |
| Certifikovaný servisný technik5  pre typy zariadení ........... | Meno: |
| e-mail: |
| Telefón: |

**Objednávateľ:**

|  |  |
| --- | --- |
| *Spôsob spojenia* | *Kontakt* |
| Kontaktný bod | Servicedesk VšZP, 02/20824456, servicedesk@vszp.sk |
|  |
|  |
| Eskalačný kontaktný bod | Ing. Peter Žovinec , vedúci oddelenia prevádzky IS a infraštruktúry |
| 02/20824831, 0910864175 |
|  |
|  |
|  |
| Oprávnený zamestnanec odsúhlasovať:  vykonanie opravy, kalkuláciu,  predĺženie doby opravy: | Ing. Pavol Mihalkovič, vedúci odboru IT , 02/20824757 , 0914338507 |
| Ing. Peter Žovinec , vedúci oddelenia prevádzky IS a infraštruktúry , 02/20824831, 0910864175 |
|  |
|  |
|  |
|  |
|  |
| Oprávnení zamestnanci nahlasovať poruchu, podpisovať protokol o zásahu,  celkový protokolárny zápis o servisnom zásahu  pre AIX, SAN, XP, TSM: | Ing. Ivo Jakubovie, |
| Ing. Milan Toběrný |
| Andrea Stalmášková |
| Ing. Peter Žovinec |
|  |
|  |
|  |
| Oprávnení zamestnanci nahlasovať poruchu, podpisovať protokol o zásahu,  celkový protokolárny zápis o servisnom zásahu  pre Win, SAN, EVA6xxx | Ing. Koloman Csicsay |
| Ing. Ladislav Csernok |
| Peter Karvaš |
|  |
|  |
|  |

Definovať zodpovedné osoby za jednotlivé časti IKT infraštruktúry

|  |  |  |  |  |  |  |
| --- | --- | --- | --- | --- | --- | --- |
| **Ulica** | **Číslo** | **PSČ** | **Telefón** | **Názov pob. VšZP** | **Názov obce** | **PSČ** |
| Hlavná | 32 | 92901 | +421/31/282 41 28 | Dunajská Streda | DUNAJSKÁ STREDA | 92901 |
| ul.kpt. Nálepku | 727/13 | 92401 | +421/31/282 42 11 | Galanta | GALANTA | 92401 |
| Malá Jarková | 18 | 94501 | +421/35/282 41 01 | Komárno | KOMÁRNO | 94501 |
| Sládkovičova | 3 | 93401 | +421/36/282 41 03 | Levice | LEVICE | 93401 |
| Mostná | 58 | 94901 | +421/37/282 42 23 | Nitra | NITRA | 94901 |
| Kapisztóryho | 5 | 94058 | +421/35/282 42 02 | Nové Zámky | NOVÉ ZÁMKY | 94058 |
| Štefánikova | 698/7 | 90501 | +421/34/282 41 01 | Senica | SENICA | 90501 |
| Pribinova | 2712 | 95501 | +421/38/282 41 09 | Topoľčany | TOPOĽČANY | 95501 |
| Partizánska | 2315 | 91101 | +421/32/282 41 11 | Trenčín | TRENČÍN | 91101 |
| Halenárska | 22 | 91702 | +421/33/282 41 10 | Trnava | TRNAVA | 91702 |
| Skuteckého | 20 | 97401 | +421/48/282 41 19 | Banská Bystrica | BANSKÁ BYSTRICA | 97401 |
| Palárikova | 91 | 02201 | +421/41/282 43 34 | Čadca | ČADCA | 02201 |
| J. Ťatliaka | 2052/4 | 02601 | +421/43/282 41 28 | Dolný Kubín | DOLNÝ KUBÍN | 02601 |
| Štúrova | 34 | 03101 | +421/44/282 41 31 | Liptovský Mikuláš | LIPTOVSKÝ MIKULÁŠ | 03101 |
| Nám. Artézskych prameňov | 16 | 98401 | +421/47/282 41 06 | Lučenec | LUČENEC | 98401 |
| P. Mudroňa | 33 | 03601 | +421/43/282 45 03 | Martin | MARTIN | 03601 |
| M. R. Štefánika | 165 | 01701 | +421/42/282 41 00 | Považská Bystrica | POVAŽSKÁ BYSTRICA | 01701 |
| Včelárska | 1 | 97101 | +421/46/282 41 00 | Prievidza | PRIEVIDZA | 97101 |
| Francisciho | 11 | 97901 | +421/47/282 42 02 | Rimavská Sobota | RIMAVSKÁ SOBOTA | 97901 |
| Ľ. Medveckého | 4 | 96120 | +421/45/282 45 11 | Zvolen | ZVOLEN | 96120 |
| Sládkovičova | 17 | 96501 | +421/45/282 41 00 | Žiar Nad Hronom | ŽIAR NAD HRONOM | 96501 |
| P. O. Hviezdoslava | 26 | 01001 | +421/41/282 41 02 | Žilina | ŽILINA | 01001 |
| Tačevská | 43 | 08501 | +421/54/282 43 11 | Bardejov | BARDEJOV | 08501 |
| Námestie slobody | 58 | 06601 | +421/57/282 45 20 | Humenné | HUMENNÉ | 06601 |
| Senný trh | 1 | 04001 | +421/55/282 41 61 | Košice | KOŠICE-STARÉ MESTO | 04001 |
| Nám. Slobody | 17 | 07101 | +421/56/282 43 01 | Michalovce | MICHALOVCE | 07101 |
| Tolstého | 3631/1 | 05801 | +421/52/282 45 03 | Poprad | POPRAD | 05801 |
| Kúpeľná | 5 | 08015 | +421/51/282 41 77 | Prešov | PREŠOV | 08015 |
| Janka Kráľa | 3 | 04801 | +421/58/282 41 00 | Rožňava | ROŽŇAVA | 04801 |
| Štefánikovo nám. | 1 | 05251 | +421/53/282 42 41 | Spišská Nová Ves | SPIŠSKÁ NOVÁ VES | 05251 |
| MUDr. Pribulu | 150/8 | 08901 | +421/54/282 45 11 | Svidník | SVIDNÍK | 08901 |
| Komenského | 1960/4 | 07501 | +421/56/282 45 02 | Trebišov | TREBIŠOV | 07501 |
| Hronského | 1166 | 09343 | +421/57/2824100 | Vranov nad Topľou | VRANOV NAD TOPĽOU | 09343 |
| Panónska cesta | 2 | 85104 | +421/2/20 824 748 | Riaditeľstvo VšZP | BRATISLAVA-PETRŽALKA | 85104 |

Príloha č. 9

**Zoznam subdodávateľov**

Obchodné meno: Atos IT Solutions and Services s.r.o.

Adresa sídla: Pribinova 19/7828, 811 09 Bratislava

I. \*Zabezpečenie predmetu zákazky „**Autorizovaný pozáručný servis hardvérových a softvérových**

**komponentov na zabezpečenie prevádzky IKT infraštruktúry“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená táto **Rámcová dohoda na poskytovanie autorizovaného pozáručného servisu hardvérových a softvérových komponentov na zabezpečenie prevádzky IKT infraštruktúry,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

**Hewlett Packard Enterprise Slovakia, s.r.o.**

Adresa sídla, resp. miesto podnikania, uvedené v Obchodnom, resp. Živnostenskom registri:

Galvaniho 7, 821 04 Bratislava - mestská časť Ružinov

IČO subdodávateľa: 50 438 336

Meno, priezvisko, adresa pobytu a dátum narodenia osoby, oprávnenej konať za subdodávateľa:

* Ing. Santiago Aguado, Muškátová 28, 821 01 Bratislava - mestská časť Ružinov, narodený: ......................
* Ing. Dana Radošinská, Na križovatkách 16834/82, 821 04 Bratislava - mestská časť Ružinov, narodená: ......................

Percentuálny podiel subdodávky: 15 % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Pozáručný autorizovaný servis HPE komponentov.

1. Obchodné meno subdodávateľa uvedené v Obchodnom, resp. Živnostenskom registri:

**IBM Slovensko, spol. s r.o.**

Adresa sídla, resp. miesto podnikania, uvedené v Obchodnom, resp. Živnostenskom registri:

Krasovského 14, 851 04 Bratislava - mestská časť Petržalka

IČO subdodávateľa: 31 337 147

Meno, priezvisko, adresa pobytu a dátum narodenia osoby, oprávnenej konať za subdodávateľa:

* Ing. Robert Kováč, Alžbetin Dvor 784, 900 42 Miloslavov, narodený: ......................
* Ing. Ľuboš Hlinka, Pod záhradami 3201/64, 841 02 Bratislava - mestská časť Dúbravka, narodený: ......................

Percentuálny podiel subdodávky: 3 % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Pozáručný autorizovaný servis hardvérových a softvérových IBM komponentov.

Čestne vyhlasujem, že subdodávatelia spĺňajú podmienky pre plnenie predmetu tejto zmluvy, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávatelia sú/~~nie sú~~\* partnermi verejného sektora a sú/~~nie sú~~\* zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

.............................

Ing. Pavel Struhárik

na základe plnej moci

Atos IT Solutions and Services s.r.o.

V Bratislave, dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.